NaiveNeuron/SloPal huggingface dataset:
Nicholsonová, Lucia, podpredsedníčka NR SR (2016-04-28):
Otváram teraz časť rozpravy, do ktorej sa môžete prihlásiť ústne. Nech sa páči, kto má záujem? Nikto, týmto vyhlasujem rozpravu za skončenú. Pýtam sa pani navrhovateľky, či by chcela reagovať v záverečnom slove. Nech sa páči.
Bugár, Béla, podpredseda NR SR (2018-02-01):
Nech sa páči, prezentujme sa a hlasujeme. (Hlasovanie.) Prítomných 141 poslancov, za 95, proti 1, 45 poslancov sa zdržalo hlasovania. Konštatujem, že návrh sme schválili. Teraz pristúpime k hlasovaniu o procedurálnom návrhu pána poslanca Dostála, ktorý navrhuje, aby sme o bode 74, ktorým je návrh na voľbu člena Súdnej rady, hlasovali na schôdzi Národnej rady, teda na ďalšej schôdzi od 13. marca. Tak? (Reakcia z pléna.) Takže ktorá sa začína 13. marca. Nech sa páči, prezentujme sa a hlasujme o tomto návrhu, to znamená, že odsunúť hlasovanie na ďalšiu schôdzu. (Hlasovanie.) Prítomných 141, za 61, proti 59, zdržalo sa 20 poslancov, 1 nehlasoval. Návrh nebol schválený. Teraz budeme hlasovať o návrhu poslancov, ktorí navrhujú, aby sa voľba člena Rady pre vysielanie a retransmisiu a kandidátov na člena Regulačnej rady, ako aj člena Súdnej rady vykonali, tieto voľby, tajným hlasovaním. Nech sa páči, prezentujme sa a hlasujeme. (Hlasovanie.) Prítomných 141, za 78, proti 62, 1 sa zdržal. Konštatujem, že tento návrh bol schválený. Pristúpime k tajnému hlasovaniu o týchto troch návrhoch, sú to tlače 841, 842 a 843. Počas hlasovania nemôžte dať procedurálny návrh! Tajné hlasovanie vykonáme na troch hlasovacích lístkoch. Samozrejme, ako vždy na každom hlasovacom lístku pri každom mene a priezvisku musíte označiť tú kolónku, za ktorú hlasujete za, proti alebo sa zdržiavam. (Hluk v sále.) Pri voľbe člena Rady pre vysielanie a retransmisiu jedného kandidáta volíme. Pri voľbe kandidátov na člena Regulačnej rady dvoch. A hlasovací lístok, samozrejme, je neplatný, ak pri niektorom mene nie je voľba označená alebo je hlasovací lístok menený alebo doplnený. Pristúpime teda k tajnému hlasovaniu. (Hlasovanie o návrhu na voľbu člena Rady pre vysielanie a retransmisiu , tlač 841, o návrhu na voľbu kandidátov na člena Regulačnej rady , tlač 842, a o návrhu na voľbu člena Súdnej rady Slovenskej republiky , tlač 843.) (Akt tajného hlasovania.)
Chren, Martin, poslanec NR SR (2011-07-11):
Ďakujem veľmi pekne. Vážený pán kolega Brocka, na úvod by som chcel povedať, že si veľmi vážim vašu prácu, ktorú dlhodobo v parlamente vykonávate, a že si vážim aj váš názor, napriek tomu, že s ním nemôžem súhlasiť. Nemôžem s ním súhlasiť ani svetonázorovo, ani vecne kvôli jeho dopadom. Predrečníci, páni poslanci Kaník, Droba, Fořt, už vysvetlili mnohé negatívne dopady. Vecný problém tohto zákona je v tom, že rieši problém, ktorý v skutočnosti neexistuje. Je to ako nafukovanie bubliny, tvrdenie, že máme na Slovensku problém, lebo nejaký zlí vykorisťovatelia nútia ľudí pracovať vtedy, keď tí ľudia by radšej boli so svojimi rodinami. Ale keď sa pozrieme na skutočnosť, tak vidno, že naozaj tomu tak nie je. Naopak, skutočne, realita hovorí o tom, že o prácu cez víkend, o prácu s príplatkom je veľký záujem, že samotní ľudia vyhľadávajú takúto prácu, pretože hlavne v zaostalejších regiónoch si tak môžu privyrobiť. Svetonázorový problém je však v tom, že aj vo vašom prejave padalo niekoľko veľmi silných slov. Dávali sa tam do protikladu morálka a konzum a podobne. V skutočnosti je však táto záležitosť o tom, že dávame do protikladu slobodnú vôľu ľudí a vôľu politikov, že sa pozeráme na to, či politici majú byť tí, ktorí sú presvedčení, že vedia sami, čo je pre ľudí dobré, oveľa lepšie. než to tí ľudia vedia o sebe povedať oni sami. Je to o tom, či si povieme, že my, politici, máme patent na pravdu a máme ľuďom predpisovať, ako majú žiť, ako majú tráviť svoje víkendy, ako majú robiť svoj rodinný život. Ak sa zhodneme na tom, že človek má slobodnú vôľu od Boha, potom by sme mali akceptovať aj zodpovednosť za jeho vlastné konanie a činy a nemali by sme sa tváriť, že my sme tí, ktorí majú patent na pravdu a budú predpisovať ľuďom, ako majú žiť.
Tabák, Romana, poslankyňa NR SR (2021-06-22):
Ďakujem veľmi pekne za slovo, pán predsedajúci. Pán Kuffa, tiež vám ďakujem veľmi pekne za vaše vystúpenie. Treba povedať, že súčasný stav je, žiaľ, nevyhovujúci a vôbec zvieratám nepomáha. Som skutočne rada za túto iniciatívu. Chcem iba podotknúť, že v posledných dňoch sme dostali veľa emailov od ľudí, ktorí sa na nás obracali s iniciatívou, aby sme podporili tento zákon aj v druhom čítaní. Bola som milo prekvapená, že toľkým ľuďom na Slovensku život psov na reťaziach nie je ľahostajný. Určite tento zákon podporím a v tejto aktivite treba pokračovať naďalej. V Európskej únii sa napríklad v klietkach chová približne 300 mil. zvierat. Obvykle ide o podmienky, kde majú tieto zvieratá životný priestor o veľkosti vlastného tela. Nie sú schopné sa ani len otočiť, môžu si jedine sadnúť alebo ľahnúť. Tento systém chovu zvierat je krutý a zastaraný a budem rada, ak aj v tejto oblasti nájdeme riešenia a aj chov zvierat v klietkach bude o pár rokov už len spomienku. Takže jednoznačne budem hlasovať za a, pán poslanec Šudík, vám tiež veľmi pekne ďakujem za vašu iniciatívu, robíte veľmi dobrú prácu. Ďakujem.
Laššáková, Jana, podpredsedníčka NR SR (2013-12-16):
Áno, 754. Tak som to uviedla. Nech sa páči, pán predseda.
Lengvarský, Vladimír, minister zdravotníctva SR (2022-03-24):
Ďakujem pekne. Pán poslanec, dovolím si prečítať odpoveď pána ministra Gröhlinga. Ovládanie štátneho jazyka je predpokladom na výkon pracovnej činnosti pedagogického zamestnanca a odborného zamestnanca podľa zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov. Ovládanie štátneho jazyka preukazuje pedagogický zamestnanec alebo odborný zamestnanec, ktorý získal vzdelanie v inom ako v štátnom jazyku. Pedagogický zamestnanec alebo odborný zamestnanec nemusí preukázať ovládanie štátneho jazyka, ak zo štátneho jazyka alebo v štátnom jazyku vykonal maturitnú skúšku, štátnu skúšku alebo štátnu jazykovú skúšku. Ovládanie štátneho jazyka sa nevyžaduje od učiteľa cudzieho jazyka v jazykovej škole, učiteľa predmetu, ktorý sa vyučuje v cudzom jazyku, alebo zahraničného lektora. Z uvedeného vyplýva, že od učiteliek a učiteľov z Ukrajiny, ktorí by v našich školách vyučovali ukrajinských žiakov v ukrajinskom jazyku, by sa ovládanie štátneho jazyka nevyžadovalo. Ak by mali vyučovať v slovenskom jazyku, je potrebné preukázať ovládanie štátneho jazyka dokladom o vykonaní skúšky zo štátneho jazyka, ktorú môžu organizovať vysoké školy alebo oprávnené... vysoké školy oprávnené vykonávať štátne skúšky zo slovenského jazyka alebo zo slovenského jazyka a literatúry, stredné školy s vyučovacím jazykom slovenským, jazykové školy, ktoré sú oprávnené vykonávať štátne jazykové skúšky zo slovenského jazyka, organizácia riadená ministerstvom školstva, vedy, výskumu a športu, metodicko-pedagogické centrum. Podľa školského zákona deťom a žiakom občanov patriacim k národnostným menšinám a etnickým skupinám sa zabezpečuje okrem práva na osvojenie si štátneho jazyka aj právo na výchovu a vzdelanie v jazyku príslušnej národnostnej menšiny za podmienok ustanovených týmto zákonom. Súčasťou výchovy a vzdelávania v základných školách a stredných školách s iným vyučovacím jazykom, ako je štátny jazyk, je aj povinný vyučovací predmet slovenský jazyk a literatúra v rozsahu vyučovania potrebného na jeho osvojenie alebo vyučovací predmet slovenský jazyk a slovenská literatúra, ktorý sa vyučuje metódami a formami výchovy a vzdelávania ako cudzí jazyk. Učiteľky a učitelia, ktorí získali vzdelanie na Ukrajine v ukrajinskom jazyku, môžu tiež vyučovať ukrajinské deti a žiakov v triedach a školách s vyučovacím jazykom ukrajinským bez potreby preukazovať ovládanie jazyka národnostnej menšiny. Ak v triedach a školách s vyučovacím jazykom ukrajinským vyučujú učiteľky a učitelia, ktorí získali vzdelanie v inom ako ukrajinskom jazyku, tak ovládanie jazyka národnostnej menšiny sa preukazuje obdobne ako ovládanie štátneho jazyka. Vážený pán poslanec, ďakujem za pozornosť.
Jurinová, Erika, podpredsedníčka NR SR (2013-10-22):
Ďakujem, pán poslanec. O slovo v rámci rozpravy požiadal pán minister, nech sa páči.
J. Kužma, poslanec: (2002-04-03):
J. Migaš, predseda NR S: Pán poslanec Ošváth, nech sa páči. P. Ošváth, poslanec: Súhlasím s názorom pána poslanca Šebeja, ktorý ako psychológ charakterizoval vlastne príčiny takéhoto konania zo strany psov, kde tá prvoradá príčina, najpodstatnejšia, je práve v majiteľovi, ktorý ho vedie k takémuto konaniu. Na druhej strane však treba povedať aj inú vec. Ako zákonodarcovia musíme alebo mali by sme prijímať také opatrenia, aby nedochádzalo k vystavovaniu občanov k nebezpečenstvu napadnutia zo strany psov. Vieme o mnohých príkladov už aj zo Slovenska, z Čiech, zo západnej Európy, kedy došlo k usmrteniu predovšetkým malých detí zo strany týchto nebezpečných psov a tá príčina bola v prvom rade v tom, že držitelia psov ich jednak k tomuto viedli alebo ich dostatočne nekontrolovali a došlo k takémuto konaniu. Pritom sa však treba zamyslieť nad tým, že ak chceme operovať tým, že občan, ktorý je prípadne napadnutý týmto psom, a postaviť sa proti tomu, aby mali tieto psy náhubky, poukazovať len na toho človeka, že vlastne ho zle vychováva, tak potom dospejeme k záveru, že vlastne až vtedy sa príde na to, že ten pes je zle vychovávaný, keď už dôjde k tomu samotnému skutku, napadnutiu toho človeka alebo dokonca nebodaj k usmrteniu a až vtedy by sme mali konať? Ja teda s takýmto názorom nemôžem súhlasiť, pretože v prvom rade je záujem ochrany a bezpečnosti našich občanov a až potom skúmanie toho, do akej miery je ten človek schopný alebo neschopný toho psa držať a vychovávať. J. Migaš, predseda NR SR: Pán poslanec Hofbauer, nech sa páči. R. Hofbauer, poslanec: Začínam chápať, prečo si vládna koalícia odsúhlasila večerné rokovanie do 21.00 hodiny a pravdepodobne pán predseda navrhne aj rokovanie cez sobotu aj v nedeľu, keď sa zaoberáme takúto dobu tým, či je porušovaním práv zvieraťa, keď je pes v meste na vôdzke a má mať aj náhubok. Nech sa páči, zaoberajte sa tým a nastupujte do hromadných dopravných prostriedkov so psom bez náhubkov. Pozrite sa, ako vyzerajú detské ihriská, kde sa medzi deťmi potĺkajú brazílske fily a dogy a presviedčajte rodičov týchto detí, že tie psy sú neškodné. Vážení, pozreli ste sa do okolia detských ihrísk a priamo na detské ihriská, z čoho sa skladá ich povrch? Že sú to v prvom rade psie fekálie, v druhom rade je to trávnik a až v treťom rade je to pieskovisko? A týmto sa tu ctihodný parlament zaoberá, aby neboli dotknuté práva týchto zvierat? Niekto ma chce skutočne presvedčiť, že špic, jazvečík, čínsky palácový pinč či kokršpaniel má rovnaké povahové rysy agresívnosti ako pitbul, brazílska fila či doga? Prestaňte mrhať čas, aj náš, aj občanov, a začnime sa zaoberať niečím rozumným. J. Migaš, podpredseda NR SR: Pán poslanec Šebej, reakcia na faktické poznámky.
Kollár, Boris, predseda NR SR (2020-04-23):
Ďakujem za vystúpenie pánovi Kotlebovi. Teraz s faktickou poznámkou vystúpi pán poslanec Kašper. Nech sa páči, máte slovo.
Zmajkovičová, Renáta, podpredsedníčka NR SR (2014-04-03):
Ďakujem, pán minister. Ďalšiu otázku položil pán poslanec Pavol Zajac podpredsedovi vlády a ministrovi vnútra Slovenskej republiky Róbertovi Kaliňákovi. Otázka znie: „Pán minister, podľa mojich informácií sa oproti minulému roku zvýšil počet policajtov o 900 nových. Ako polícia dopĺňa stavy v regiónoch s vysokou zločinnosťou? Zaujímalo by ma tiež, aký je pomer v počte novoprijatých dopravných policajtov a poriadkových policajtov.“ Nech sa páči, pán podpredseda vlády.
Lackovič, Marek, poslanec NR SR (2024-01-25):
Ďakujem pekne. No, schválili ste si skrátené legislatívne konanie, veď okej, v poriadku, len upozorňujeme, že ak sa tieto opatrenia zrealizujú zmenou v skrátenom, a teda v zrýchlenom legislatívnom konaní, s účinnosťou ihneď, t. j. bez dôkladnej prípravy, bude to mať za následok, že štát naozaj nedokáže technicky a personálne zabezpečiť ani len dohľad nad stovkami osôb, ktoré budú prepustené z výkonu trestu odňatia slobody alebo im taký trest už po zmene právnej úpravy ani len nebude uložený, prípadne im bude uložený trest domáceho väzenia. Priamym dôsledkom absencie týchto kontrolných mechanizmov a nepripravenosti štátu bude, že takéto osoby budú naozaj predstavovať zvýšené riziko pre bezpečnosť ostatných občanov a samé sa, bohužiaľ, ľahšie stanú recidivistami. Takže neviem, či kráčame dobrým smerom. My sme presvedčení o tom, že to robíme, že to lámeme a že to lámete cez koleno. Pokojne sa o tom mohlo diskutovať dlhšie, diskusii sme sa vôbec nebránili, ale takto sa obávam, že z dažďa pod odkvap, a sami zistíte, čo ste vlastne s týmto spôsobili a čo ste vlastne týmto celým napáchali. Koniec koncov povedia vám to už aj dnes ľudia večer od šiestej opäť takmer v dvadsiatich mestách, kde ich budú desaťtisíce. A verím tomu, že opäť sa zhodneme na tom, že nikam neodchádzame a nebudeme ticho.
Danko, Andrej, podpredseda NR SR (2024-04-16):
Ďakujem. Na vystúpenie pána poslanca žiadna faktická. Poslanec Dostál, nech sa páči.
P. Paška, predseda NR SR: (2010-02-09):
(Hlasovanie.) 137 prítomných, 61 za, 69 proti, 7 sa zdržalo. Tento návrh sme neschválili.
Zmajkovičová, Renáta, podpredsedníčka NR SR (2014-05-13):
Ďalší v rozprave vystúpi pán poslanec Viskupič. Nenachádza sa v sále, stráca poradie. Pán poslanec Chren, nech sa páči.
A. Belousovová, podpredsedníčka NR SR: (2008-09-10):
Ďalej budeme pokračovať prvým čítaním o vládnom návrhu zákona o nakladaní s odpadom z ťažobného priemyslu a o zmene a doplnení niektorých zákonov . Vládny návrh zákona ste dostali ako tlač 739 a návrh na jeho pridelenie na prerokovanie výborom je v rozhodnutí č. 762. Prosím opäť pána ministra životného prostredia Jána Chrbeta, aby uviedol tento vládny návrh zákona.
Kvorka, Ján, poslanec NR SR (2018-06-12):
Ďakujem za slovo, pán predsedajúci. Vážené... Vážená pani poslankyňa, páni poslanci, pán minister, Národná rada Slovenskej republiky pridelila vládny návrh zákona o rybárstve a o doplnení zákona o živnostenskom podnikaní na na prerokovanie týmto výborom: ústavnoprávnemu výboru, výboru pre pôdohospodárstvo a životné prostredie, výboru pre verejnú správu a regionálny rozvoj a výboru pre obranu a bezpečnosť. Za gestorský výbor určila Výbor pre pôdohospodárstvo a životné prostredie. Výbory prerokovali predmetný vládny návrh zákona v lehote určenej uznesením Národnej rady. Poslanci, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Výbory, ktorým bol vládny návrh zákona pridelený, zaujali k nemu nasledovné stanoviská: Ústavnoprávny výbor uznesením č. 381 z 5. júna 2018 s vládnym návrhom zákona súhlasil a odporučil ho Národnej rade schváliť s pripomienkami. Výbor pre pôdohospodárstvo a životné prostredie uznesením č. 174 zo 7. júna 2018 s vládnym návrhom zákona súhlasil a odporučil ho Národnej rade schváliť s pripomienkami. Výbor pre verejnú správu a regionálny rozvoj uznesením č. 151 zo 7. júna 2018 s vládnym návrhom zákona súhlasil a odporučil ho Národnej rade schváliť s pripomienkami. Výbor pre obranu a bezpečnosť o uvedenom materiáli nerokoval, nakoľko nebol uznášaniaschopný. Z uznesení výborov Národnej rady, uvedených v bode III spoločnej správy vyplýva 43 pozmeňujúcich a doplňujúcich návrhov. Gestorský výbor odporúča hlasovať o bodoch spoločnej správy nasledovne: O bodoch spoločnej správy č. 1 až 43 hlasovať spoločne s návrhom gestorského výboru uvedené body schváliť. Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III spoločnej správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady o rokovacom poriadku odporúča Národnej rade predmetný vládny návrh zákona schváliť s pripomienkami. Spoločná správa výborov Národnej rady predmetného vládneho návrhu zákona vo výboroch Národnej rady v druhom čítaní bola schválená uznesením výboru pre pôdohospodárstvo a životné prostredie č. 186 z 12. júna 2018. V citovanom uznesení výbor poveril spoločného spravodajcu výborov predložiť Národnej rade spoločnú správu výborov a splnomocnil ho podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku. Pán predsedajúci, prosím, otvorte rozpravu, do ktorej sa zároveň hlásim ako prvý.
Ďuriš Nicholsonová, Lucia, podpredsedníčka NR SR (2018-06-18):
Ďakujem pekne, pán spravodajca. Otváram všeobecnú rozpravu, písomne sa prihlásil za klub SME RODINA pán poslanec Pčolinský. Nech sa páči.
Grendel, Gábor, podpredseda NR SR (2023-06-21):
Vyhlasujem rozpravu za skončenú. Záverečné slovo, ale najprv sa spýtam pána navrhovateľa, či má. Nie. Pán spravodajca?
Bagačka, Michal, poslanec NR SR (2017-12-05):
Ďakujem za slovo. My tu máme v tejto našej snemovni taký kút, jeden problém, že síce začneme aj alebo rozprávame racionálne, ale potom ešte do toho vždycky pichneme aj kus tej politiky. S jednou, jedným, s prvou vecou veľmi musím súhlasiť, že, že možno nie je, tie akčné plány aj, aj celkový ten proces nie je taký dynamický. S tým ako nemusíme polemizovať, je to tak. Je to aj zákon, aj celý ten proces, by som povedal, že neviem obdobu v iných štátoch, to znamená, nejak sa rodí, aj to by sme mohli, mohli sa na tom zhodnúť. A to, že je ho treba urýchliť a nejak ešte učesávať, aj to sa snáď v tom zhodneme. A teraz môžme, môžme k niektorým veciam, ktoré ja, možno ja trochu vidím ináč, lebo ste povedali, že, že akčné plány boli zbúchané na kolene. Tak ako povedal kolega Martin Klus, tak ja som z Rimavskej Soboty, z okresu Rimavská Sobota, tak ja tam môžem povedať, že akčné plány neboli zbúchané na kolene, že tam to bolo množstvo stretnutí, možno aj neproduktívnych, kde sme tri hodiny rozprávali, možno neracionálne, ale niečo z toho vzniklo. A do toho, do tých vzniknutých akcií sa mohli dostať aj veci, ktoré sa nám z tohto, v tomto momente z nášho pohľadu zdajú ako, že ako sa to tam mohlo dostať. Nevravím, že nie, ale mohli sa. Problém je to, že sa vypichujú len tie veci. Ale je tam, v tých akčných plánoch kopa aj dobrých vecí, ktoré, ktoré naozaj môžu priniesť aj to, že sa tá nezamestnanosť, alebo resp. že sa tie pracovné podmienky alebo pracovné príležitosti... (Prerušenie vystúpenia časomerom.)
Potocký, Milan, poslanec NR SR (2021-06-18):
Vážený pán predsedajúci, v rozprave vystúpila pani poslankyňa Kozelová. (Zaznievanie gongu. Prerušenie vystúpenia predsedajúcim.)
Bugár, Béla, podpredseda NR SR (2016-10-20):
Ďakujem. Dávam slovo spoločnému spravodajcovi z ústavnoprávneho výboru pánovi poslancovi Ježíkovi, aby informoval Národnú radu o prerokovaní tohto vládneho návrhu vo výboroch a takisto aj o stanovisku gestorského výboru. Nech sa páči.
Pleštinská, Zita, poslankyňa NR SR (2020-09-29):
Ďakujem, Marek, za tvoj príspevok. Zodpovednosť otca za splodenie a výchovu detí je pozoruhodná a veľmi ma teší, že aj musí vlastne v tejto téme majú takýto názor. Na Slovensku existuje množstvo organizácií, ktoré sa snažia o ochranu života nenarodených detí, čo by malo byť konečným cieľom aj legislatívy Slovenskej republiky. Práve štát by mal prevziať väčšiu zodpovednosť a finančným spôsobom oceňovať prácu týchto organizácií. Niekedy tieto NO-čky pracujú na kolene, ale výsledok ich práce je pozoruhodný. Dovolili narodiť sa viac ako 200 deťom. Matkám a otcom pomáhajú rôzne projekty, Za život, Femina a rôzne, pomáhajú prekonať aj popotratový syndróm, ktorý je medicínskou diagnózou, môže pretrvávať do konca života nielen u ženy, ale u otca potrateného dieťaťa. Správne si povedal, že vo formulári sa pýtame, prečo sa žena rozhodla pre interrupciu. Chceme, aby boli matky informované, aby vedeli, čo potrat obnáša, poznali zdravotné aj psychické riziká. My ženám pomáhame, my ich neobmedzujeme. Ďakujem.
Frešo, Pavol, poslanec NR SR (2014-11-08):
Ďakujem veľmi pekne, pani predsedajúca, samozrejme, že to zopakujem na výbore, ale navrhujem, aby sme prerušili túto diskusiu tak isto do doby, než príde minister zdravotníctva, aby vysvetlil slová svojho odborníka a nominanta v Piešťanoch, lebo samozrejme ako ďalší prihlásený budem chcieť pustiť toto video a budem chcieť žiadať o to, aby podrobne vysvetlil každú jednu vetu pán minister zdravotníctva. Ďakujem veľmi pekne.
Valášek, Tomáš, poslanec NR SR (2024-01-09):
Vďaka, pán predsedajúci. A vďaka aj kolegyni poslankyni Nash, Natali, za to, že pripomenula v úvode aj na konci tú medzinárodnú hanbu, ktorú Slovensku táto vláda týmto unáhleným krivením spravodlivosti v podaní tejto koalície robí. Strany tejto koalície majú taký ľahko prehľadný, priehľadný trik, keď sa baví o našej medzinárodnej reputácii, keď sa deje niečo, čo je v ich prospech, bez ohľadu na to, akou veľkou medzinárodnou hanbou to je, tak mlčia. To bol prípad, kedy, tak sa dialo, keď súčasný generálny prokurátor robil tie svoje rozhodnutia v prospech SMER-u a iných, mlčali bez ohľadu na to, ako sa o tom v zahraničí hovorilo. Rovnako mlčali, keď vtedajší šéf SIS minimálne zavádzal a nepriamo klamal o tom, čo sa na Slovensku a v slovenskej politike dejem len preto, aby pomohol nominantom z predošlej, tejto súčasnej vládnej koalície v ich žiadosti alebo v ich snahe ostať niekde schovaní v zahraničí. Keď sa deje opak, keď sa deje niečo, čo im politicky nevyhovuje, keď sa dejú kroky na rozkrytie týchto všetkých ich politických ťahov, tak, samozrejme, vtedy objavia našu medzinárodnú reputáciu, vtedy kričia hanba, rovnako ako to robili v prípade, keď bol konečne zatknutý bývalý šéf SIS či bývalý šéf Vojenského spravodajstva. Vtedy im zrazu na našom medzinárodnom imidži záleží, vtedy majú plné ústa prestíže, reputácie a nášho rešpektu v zahraničí. Nuž, neviem odkiaľ sa to v nich berie, to presvedčenie, že na takýto lacný trik im niekto skočí. Nakoniec vidím, že aj ten priehľadný pokus kúpiť si Európsku komisiu návštevou tých troch kráľov niekedy v novembri zlyhal na celej čiare. Komisia ich vyzvala, aby od súčasného konania ustúpili. A rovnako si tým nekúpili ani priazeň slovenských voličov, o čom svedčia aj demonštrácie v decembri aj tá plánovaná vo štvrtok.
Paška, Pavol, predseda NR SR (2012-07-31):
Pán poslanec Kadúc.
Jurinová, Erika, podpredsedníčka NR SR (2013-09-05):
Takže len opäť poinformujem. Podpredseda vlády minister Kaliňák je tu. Ak chcete, pán kolega, dokončite interpeláciu. (Hlasy z pléna.) To znamená, že dávame prestávku do 17.00 hodiny. (Prestávka.) (Po prestávke.)
P. Hrušovský, predseda NR SR: (2005-07-01):
(Hlasovanie.) 129 prítomných, 128 za návrh, 1 proti. Návrh sme schválili. Budeme teraz hlasovať o návrhu uznesenia k informácii ministra kultúry Slovenskej republiky o plnení úloh verejnej služby vyplývajúcich z prijatých zákonov pre Slovenský rozhlas a Slovenskú televíziu, ktorú týmto definovalo Ministerstvo kultúry Slovenskej republiky novými zákonmi , že Národná rada ju berie na vedomie. Páni poslanci, prezentujme sa a hlasujme. (Hlasovanie.) 129 prítomných, 121 za návrh, 7 sa zdržalo, 1 nehlasoval. Návrh uznesenia sme schválili. Teraz budeme hlasovať o návrhu uznesenia, ktorým Národná rada Slovenskej republiky berie na vedomie písomné odpovede členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky do 27. mája 2005 . Prosím, páni poslanci, prezentujme sa a hlasujme. (Hlasovanie.) 127 prítomných, 68 za návrh, 9 proti, 50 sa zdržalo. Návrh uznesenia sme schválili. Teraz, páni poslanci, pristúpime k návrhu na voľbu člena Rady pre vysielanie a retransmisiu (opakovaná voľba) a k návrhu na voľbu kandidátov Národnej rady Slovenskej republiky na vymenovanie člena Regulačnej rady Úradu pre reguláciu sieťových odvetví (opakovaná voľba) . Do opakovanej tajnej voľby člena Rady pre vysielanie a retransmisiu postupujú dvaja kandidáti, Pavel Hapák a Ladislav Štibrányi, do opakovanej tajnej voľby kandidátov Národnej rady na vymenovanie za člena Regulačnej rady Úradu pre reguláciu sieťových odvetví postupujú traja kandidáti, Tibor Krajč, Miroslav Pikus a František Švec. Chcem pripomenúť, že svoju voľbu vyjadríte tak, že na hlasovacom lístku pri každom mene a priezvisku kandidáta označíte tú alternatívu, za ktorú hlasujete. Pri voľbe člena Rady pre vysielanie a retransmisiu je platný ten hlasovací lístok, na ktorom je označená alternatíva „za“ najviac u jedného kandidáta. Hlasovací lístok je neplatný, ak pri niektorom mene nie je voľba označená. Prosím všetkých overovateľov, aby sa ujali svojej funkcie a dohliadli  na zákonný priebeh tajnej voľby. Vyhlasujem týmto tajné voľby, páni poslanci, nech sa páči. (Akt tajného hlasovania.)
Figeľ, Ján, podpredseda NR SR (2013-06-28):
To sú tlače?
Šebej, František, poslanec NR SR (2014-02-07):
Veľmi pekne ďakujem, pani predsedajúca. No, pán kolega Gál, veľmi vyčerpávajúcim spôsobom a celú absurditu zákona, ktorý sa snaží pán kolega Osuský zmeniť, ilustroval, ukázal a k tomu niet čo dodať. Dodať ale chcem v súvislosti s tým, čo povedal, niečo, čo sa týka činnosti nášho ústavného súdu. Ten zákon je tak blatantne a zjavne protiústavný, že to nemohlo uniknúť pozornosti ani takým zvláštnym sudcom ústavného súdu, akí na ňom teraz sedia a domnievam sa, že práve toto je dôvod, pre ktorý odložil konanie na túto tému, lebo žiadne iné rozhodnutie, ako konštatovať protiústavnosť toho zákona, si ani neviem predstaviť, hoci teda naozaj predstavivosť máme vycvičenú dostatočne v tomto štáte. Ja len by som ešte chcel vyzdvihnúť, že pán kolega Gál pripomenul, že vznikol týmto hlúpym zákonom aj inštitút takzvaného utajeného neobčana, to je naozaj veľmi pôvabné. Treba sa za to poďakovať. Ďakujem pekne.
Jurčík, Ľudovít, poslanec NR SR (2010-09-08):
Ďakujem, pán predsedajúci. Ja len zopár takých drobných poznámok. Roky som mal na starosti kopu firiem ako riaditeľ a môžem zodpovedne prehlásiť, že keby mi niekto dal 5 mld. korún dotáciu, ja by som vyrobil zhruba 4 mld. straty, no tak zrejme by som na druhý deň do tej firmy nevošiel a na tretí deň by bola zatvorená. To je taká malá drobnosť. Keby sme 9 800 ľuďom, ktorí v Cargu pracujú, dali každý mesiac 1 000 eur, tak tá strata nebude a ten náklad nebude ani taký veľký, ako bola strata. To len tak na okraj. Čiže zrejme je niečo zhnité v štáte dánskom. A myslieť si, že Cargo tie peniaze vráti, no patrí to asi do tej elementárnej komparácie, o ktorej tu hovoril jeden môj predrečník. Myslieť si, že fabriky, resp. spoločnosti, ktoré takýmto spôsobom hospodária, sú tým pravým orechovým v tomto štáte, bohužiaľ, patrí to do nejakej inej, ale nie elementárnej výbavy. Ďakujem.
Hlina, Alojz, poslanec NR SR (2014-04-03):
Ďakujem veľmi pekne. Oceňujem prístup pána kolegu a v zásade aj vyriešil môj nejaký morálny rozpor, lebo ťažko sa mi hovorí o niekom, kto tu nie je, hej, ale vzhľadom na to, že kandiduje tam, kde nekandiduje teda sa bežne, tak musí strpieť aj určité okolnosti, ktoré možno nie sú celkom komfortné. A veľmi elegantne to uviedol, že aby sa potom nepovedalo. Presne tak aj ja uvediem, ja sa prihlásim v ústnej, že uvediem ja, prečo by ste nemali zvoliť pána Petra Filipa, a budem hovoriť o osobnej skúsenosti. Ďakujem.
Jurinová, Erika, poslankyňa NR SR (2016-12-08):
Dajte teraz, prosím, hlasovať o druhom návrhu pána poslanca Dostála.
Pellegrini, Peter, predseda NR SR (2015-05-05):
Ďakujem. Pán poslanec Hlina.
Martvoň, Anton, poslanec NR SR (2015-05-13):
Ďakujem pekne, pán predsedajúci. V podstate my v našom návrhu zákona, ktorý sme predložili, o príspevku športovým reprezentantom, sme určili, že ten príspevok k dôchodkom bude vyplácať Sociálna poisťovňa. Samozrejme, v čase prípravy návrhu zákona ešte nebolo jasné, a teda nemali to ministerstvá vyriešené, z koho rozpočtovej kapitoly to pôjde. Medzitým sa to vyriešilo takým spôsobom, že to pôjde z rozpočtovej kapitoly ministerstva práce, sociálnych vecí a rodiny. Ale kvôli tomu je potrebné ešte, aby sme to pozmeňujúcim návrhom tam doplnili do toho návrhu zákona. V podstate dovoľte teda, aby som predniesol pozmeňujúci návrh poslancov NR SR Martvoňa, Brixiho a Galisa k návrhu poslancov Brixiho, Martvoňa, Čaploviča a Galisa, teda k tlači č. 1410. Návrh zákona o príspevku športovému reprezentantovi a o zmene a doplnení zákona č. 461/2003 Z. z. o sociálnom poistení v znení neskorších predpisov (tlač 1410) sa mení takto: V článku II 4. bod znie: „V § 285 ods. 2 sa za slová „až m) „ vkladajú slová „a o)“. Odôvodnenie. Vzhľadom na skutočnosť, že príspevok športovcom sa navrhuje ako štátna sociálna dávka, ktorá sa priznáva v konaní vo veciach sociálneho poistenia, je súčasťou sociálneho zabezpečenia a vyplácať ho bude teda Sociálna poisťovňa, navrhujeme teda, aby sa finančné prostriedky na jeho vyplácanie poukazovali na osobitný účet Sociálnej poisťovne prostredníctvom rozpočtovej kapitoly ministerstva práce, sociálnych vecí a rodiny. Čiže ministerstvo financií cez rozpočtovú kapitolu dá peniaze ministerstvu práce, a to prostredníctvom svojej rozpočtovej kapitoly, to poukáže na osobitný účet Sociálnej poisťovne. Týmto je to finálne doriešené a nič nebráni tomu, aby odo dňa účinnosti zákona, teda od 1. 1. 2016 bol tento príspevok tým športovcom, čo sú na dôchodku, vyplácaný. A dúfam, že to tak aj bude.
Sloboda, Radovan, poslanec NR SR (2020-04-24):
Ďakujem za slovo, pán predse... (Reakcie z pléna.)
Bittó Cigániková, Jana, poslankyňa NR SR (2022-11-08):
Vážení kolegovia, v rozprave k návrhu zákona som vystúpila ja a pán poslanec Krajčí. Prosím vás, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom, v druhom čítaní.
B. Bugár, podpredseda NR SR: (2005-02-03):
O ospravedlnenie svojej neúčasti na dnešnom rokovaní písomne požiadala pani poslankyňa Ľudmila Mušková. Na zahraničnej pracovnej ceste nie je žiaden poslanec Národnej rady Slovenskej republiky. Nasleduje teraz prvé čítanie o návrhu poslanca Národnej rady Slovenskej republiky Igora Šulaja na vydanie zákona, ktorým sa mení zákon č. 595/2003 Z. z. o dani z príjmov v znení neskorších predpisov (tlač 1019). Návrh na jeho pridelenie výborom máte v rozhodnutí pod č. 1022. Dávam teraz slovo poslancovi Šulajovi, aby návrh zákona uviedol.
P. Hrušovský, predseda NR SR: (2003-12-11):
Prvý v poradí je vládny návrh zákona o spotrebnej dani z piva. Nech sa páči, pán minister financií, máte slovo.
Grendel, Gábor, podpredseda NR SR (2022-02-18):
Pán poslanec Jarjabek.
Mojš, Milan, poslanec NR SR (2019-11-27):
Vážený pán predsedajúci, v rozprave vystúpil jeden poslanec, pán poslanec Jaroslav Baška, ktorý podal pozmeňujúci a doplňujúci návrh. Pán predsedajúci, najskôr je potrebné, aby sme podľa § 83 ods. 4 rokovacieho poriadku rozhodli o skrátení lehoty na hlasovanie, o pozmeňujúcich a doplňujúcich návrhoch, ktoré odzneli v rámci rozpravy. Prosím, dajte hlasovať.
V. Veteška, podpredseda NR SR: (2004-05-19):
Ľ. Lintner, poslanec: Ďakujem za slovo, pán podpredseda. Pán poslanec Murgaš, znovu som v tom pocítil príliš veľa emotívnosti. Neviem, či poznáte spoločnosť Euromednet, je to spoločnosť, ktorá vlastní alebo ovláda desať nemocníc na severe Moravy. Pokiaľ boli jednotlivo, tak boli v strate. Pokiaľ sú v kope, tak idú so ziskom. A nikto tam nevyčíta, alebo nehovorí o znížení zdravotnej starostlivosti. Však poďme stále len po vecnej stránke. Tu prišiel minister s istou predstavou, všetci hovoríte, že reformy treba, len teraz zrazu v tejto chvíli hovoríte, že nie takáto reforma. To bolo aj to, čo som povedal smerom k pánu poslancovi Soboňovi, ktorý musel ustúpiť pred lobistickými skupinami, pred záujmovými skupinami. Hovorme vecne. Ďakujem pekne.
Pellegrini, Peter, predseda NR SR (2015-11-11):
Pani poslankyňa Pfundtner.
Vitteková, Anna, poslankyňa NR SR (2015-09-25):
Ďakujem. V rozprave k uvedenému vládnemu návrhu zákona vystúpila pani poslankyňa Žitňanská, a keďže v rozprave nebol podaný žiadny návrh, dajte, pán predseda, hlasovať o tom, že Národná rada prerokuje návrh zákona v druhom čítaní.
Figeľ, Ján, podpredseda NR SR (2012-09-19):
Ďakujem pekne. Dávam teraz slovo spravodajcovi z výboru pre pôdohospodárstvo a životné prostredie, ktorým bol určený pán poslanec Peter Muránsky, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči.
Drdul, Dominik, poslanec NR SR (2023-02-09):
Ďakujem veľmi pekne za slovo, pán predseda, dajte, prosím, hlasovať o tom, že Národná rada prerokuje návrh zákona v druhom čítaní.
Šeliga, Juraj, podpredseda NR SR (2020-09-16):
Ďakujem. Pán poslanec Kremský.
Bugár, Béla, podpredseda NR SR (2016-11-24):
Na vystúpenie pána poslanca s faktickými poznámkami piati, končím možnosť sa prihlásiť do faktických. Pán poslanec Kamenický.
Laurenčík, Milan, podpredseda NR SR (2022-03-24):
Áno, je to tak, myslím to, myslím to vážne, je to v rokovacom poriadku. Môžte o tom rozprávať. (Povedané súbežne s rečníkom.)
Hrnčiar, Andrej, podpredseda NR SR (2016-10-19):
Ďalšou vystupujúcou v rozprave je pani poslankyňa Jurinová. Nech sa páči. (Hluk v sále.) Poprosím vás, keby ste diskutovali počas prestávky alebo mimo rokovacej sály. Nech sa páči, pani poslankyňa.
L. Köteles, poslanec: (2005-01-19):
Čo sa týka môjho stanoviska k návrhu tohto zákona v prvom čítaní, konštatujem, že predmetný návrh zákona spĺňa z formálnoprávnej stránky všetky náležitosti uvedené v § 67 a 68 zákona Národnej rady Slovenskej republiky o rokovacom poriadku Národnej rady Slovenskej republiky, ako i náležitosti určené v legislatívnych pravidlách. Vážená Národná rada Slovenskej republiky, s ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku Národnej rady Slovenskej republiky na tom, že po rozprave odporučí predmetný návrh zákona prerokovať v druhom čítaní. Súčasne odporúčam v zmysle zákona Národnej rady Slovenskej republiky o rokovacom poriadku Národnej rady Slovenskej republiky, v súlade s rozhodnutím predsedu Národnej rady Slovenskej republiky č. 976 z 29. novembra prideliť návrh zákona v druhom čítaní na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre pôdohospodárstvo, Výboru Národnej rady Slovenskej republiky pre verejnú správu a Výboru Národnej rady Slovenskej republiky pre životné prostredie a ochranu prírody. Za gestorský výbor navrhujem v súlade s citovaným rozhodnutím predsedu Národnej rady Slovenskej republiky Výbor Národnej rady Slovenskej republiky pre životné prostredie a ochranu prírody, pričom odporúčam, aby výbory, ktorým bol návrh zákona pridelený, ho prerokovali do 10. marca 2005, gestorský výbor v lehote do 11. marca. Pán podpredseda, ďakujem, skončil som. Odporúčam otvoriť rozpravu k návrhu zákona.
Pellegrini, Peter, predseda NR SR (2024-02-08):
Prezentujme sa a hlasujme o bode 245 druhého pozmeňujúceho návrhu poslanca Galka. (Hlasovanie.) Prítomných 127, za 15, proti 79, zdržalo sa 33. Tento bod sme neschválili.
Karahuta, Jaroslav, poslanec NR SR (2020-09-23):
Oznamujem členom výboru pre pôdohospodárstvo a životné prostredie, že sa ruší dnešné rokovanie výboru, ktoré bolo ohlásené, respektíve avizované na devätnástu hodinu, termín výboru bude doručený písomne, mailom a sms správami do 22. hodiny. Ďakujem pekne.
Paška, Pavol, predseda NR SR (2014-05-29):
Kolegyne, kolegovia, poprosím vás. Pán spravodajca uveďte ešte raz o čom hlasujeme, o návrhu...
Bagačka, Michal, poslanec NR SR (2015-01-28):
Ďakujem za slovo. Dámy a páni, kolegyne, kolegovia, podávam spoločnú správu výborov Národnej rady Slovenskej republiky o výsledku prerokovania zákona z 3. decembra 2014, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov, vrátený prezidentom Slovenskej republiky na opätovné prerokovanie Národnou radou (tlač 1340). Národná rada Slovenskej republiky schválila 3. decembra 2014 zákon, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky. Prezident Slovenskej republiky podľa čl. 102 ods. 1 písm. o) Ústavy Slovenskej republiky vrátil Národnej rade Slovenskej republiky uvedený zákon na opätovné prerokovanie a vo svojom rozhodnutí zo 17. decembra 2014 č. 5413-2014 uviedol dôvody na vrátenie zákona a v časti III navrhol osem pripomienok. Predseda Národnej rady Slovenskej republiky rozhodnutím č. 1339 z 18. decembra 2014 pridelil vrátený zákon na opätovné prerokovanie výborom, ústavnoprávnemu výboru a Výboru Národnej rady pre hospodárske záležitosti, ktorý určil ako gestorský výbor. Gestorský výbor na základe stanoviska Výboru Národnej rady pre hospodárske záležitosti odporúča Národnej rade Slovenskej republiky hlasovať o pripomienkach nasledovne: osobitne o pripomienke pod bodom 1 s odporúčaním neschváliť, osobitne o pripomienkach 2 až 5 s odporúčaním neschváliť, osobitne o pripomienkach pod bodmi 6 až 8 s odporúčaním schváliť. Zároveň odporúča Národnej rade Slovenskej republiky predmetný zákon, vrátený prezidentom Slovenskej republiky na opätovné prerokovanie Národnou radou, schváliť v znení pripomienok uvedených pod bodmi 6, 7 a 8. Ďakujem, skončil som, prosím, otvorte rozpravu.
Danko, Andrej, predseda NR SR (2017-12-05):
Ďakujem. Chce sa vyjadriť k rozprave spravodajca? Nech sa páči.
Pčolinský, Peter, podpredseda NR SR (2023-06-13):
Ďakujem pekne. Pán predseda Fico tu nie je, aby reagoval. Ďalším vystupujúcim v rozprave bude za klub SME RODINA poslanec Milan Krajniak. Pán premiér sa hlásil predtým o slovo? Nech sa páči, pán premiér, pardon, nevšimol som si.
P. Hrušovský, predseda NR SR: (2004-09-22):
K. Ondriaš, poslanec: Ďakujem za slovo. Ja si myslím, že sa musí vedieť, aký má cirkev majetok, pretože na Slovensku je len jedna organizácia, o ktorej nevieme, aký má majetok, a to je mafia. A ja si nemyslím, že cirkev je organizácia tohto typu. Ďakujem.
Laššáková, Jana, podpredsedníčka NR SR (2012-09-26):
Pán poslanec Viskupič bude reagovať na faktické poznámky. Nech sa páči.
Pčolinský, Peter, podpredseda NR SR (2022-12-07):
Na vaše vystúpenie dve faktické poznámky. Uzatváram možnosť prihlásiť sa. Pán poslanec Šefčík, nech sa páči.
Zmajkovičová, Renáta, podpredsedníčka NR SR (2013-10-23):
Ďakujem. Na pána poslanca nie sú žiadne faktické poznámky. Uzatváram možnosť prihlásiť sa do faktických. A budeme pokračovať hlasovaním. Vyhlasujem dvojminútovú prestávku. (Dvojminútová prestávka.) (Po prestávke.)
Žiga, Peter, podpredseda NR SR (2023-12-12):
S reakciou na faktické poznámky pán poslanec Hargaš.
Bugár, Béla, podpredseda NR SR (2018-06-20):
Áno, pán poslanec Fedor.
Hrnčiar, Andrej, podpredseda NR SR (2016-05-18):
Ďakujem. Dávam slovo spravodajcovi, ktorého určil navrhnutý gestorský ústavnoprávny výbor, pánovi poslancovi Jozefovi Lukáčovi.
Pellegrini, Peter, predseda NR SR (2015-04-23):
O vystúpenie teraz požiadal pán minister spravodlivosti. Nech sa páči, máte slovo.
Blanár, Juraj, podpredseda NR SR (2022-12-21):
Pán poslanec Eduard Kočiš.
Tomáš, Erik, poslanec NR SR (2019-09-19):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie ústavnoprávnemu výboru, výboru pre financie a rozpočet, výboru pre hospodárske záležitosti a výboru pre sociálne veci. Ďalej, aby za gestorský výbor určila hlasovaním výbor pre sociálne veci a aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v prvom čítaní.
Hrnčiar, Andrej, podpredseda NR SR (2018-06-20):
Pani poslankyňa Zemanová.
Poliačik, Martin, poslanec NR SR (2015-09-22):
Ďakujem veľmi pekne. Ďakujem, pani kolegyňa. Máte pravdu v tom, že naozaj tá rozvojová pomoc v laickej verejnosti, ak ju vôbec niekto vníma, tak to vníma ako takéto charitatívne drobné na konci rozpočtu, že máme nejaké povinnosti, ku ktorým sme sa zrejme zaviazali nejakými medzinárodnými úmluvami, v zásade by sme radšej tie peniaze nedávali, ale keď už musíme, tak na konci čo najmenšiu časť uškrabeme každý rok na konci toho rozpočtu, a to tam rozdelíme, aby proste nám nikto nejak moc nedával kapky potom na medzinárodnom fóre, že si neplníme svoje záväzky. A v tej iste dobe ale rozprávame o tom, že v treťom svete treba riešiť príčiny problémov, ktoré nám potom spôsobujú práve také situácie, aké zažívame v rámci utečeneckej krízy. Ja viem, že rozvojovou pomocou sa nedá vyriešiť príčina vzniku situácie dnešných utečencov. Ale ak by bola rozvojová pomoc cielená a braná vážne možno posledných 10 alebo 15 rokov všetkými krajinami, ktoré sa na nej zúčastňujú, možno niektorí utečenci vôbec nemuseli odísť z domu. A možno v tomto smere by sme mali začať komunikovať, že tie peniaze, ktoré sa dávajú do dlhodobého riešenia problematických situácií v treťom svete, môžu reálne zabraňovať tomu, aby sa ľudia vydávali zo svojich domovov do Európy, aby končili v utečeneckých táboroch. Možno niektoré z týchto peňazí by aj v tých táboroch mohli pomáhať a jednoducho, že tá rozvojová pomoc nie je iba nejaká charita, ktorú hodíme niekde do klobúka, ale že to môžu byť programovo a účelovo vynakladané peniaze, ktoré zabraňujú budúcim krízam na úrovni utečencov. Ďakujem.
Marcinková, Vladimíra, poslankyňa NR SR (2021-06-23):
Ďakujem veľmi pekne, pán predsedajúci. Zhrniem to len stručne. Návrh približuje našu legislatívu legislatíve susedných krajín a odbúrava prekážku, ktorú v súčasnosti máme v rámci našej legislatívy, a ktorá spôsobuje, že pri pripomínaní si obetí totalitných režimov, ale taktiež pamiatky padlých a podobných situácií nám naša právna úprava bráni hovoriť o nich menovite a skúmať ďalej ich minulosť. Takže toto je niečo, čo chceme touto zmenou odstrániť. Ja sa takisto hlásim v rámci rozpravy ako prvá. Ďakujem veľmi pekne.
Sulík, Richard, poslanec NR SR (2013-12-05):
Ďakujem za slovo. No, Ivan, výborne zhrnuté, skvelý hodinu aj štvrť dlhý exkurz do verejných rozpočtov. Dĺžkou si sa možno už, ohrozuješ pána Číža, ale inak je to naozaj dobrá analýza, len to ukazuje, že ako komplexná je táto téma, že tu už nejakými jednoduchými grafmi sa fungovať nedá. Naozaj treba do hĺbky porovnávať materiály. Čo mňa príjemne prekvapilo, je, že argumentoval si v podstate len vládnymi materiálmi alebo materiálmi rady, ktoré vlastne dokazujú, že, že tento rozpočet je krátkodobý, nedíva sa do budúcna. Áno, deficit sa znižuje, ale naozaj za cenu jednorazových vplyvov a to je to smutné. Hovorí sa bežne, že teda politici myslia len do konca volebného obdobia, ale v tomto prípade to nemusí byť ani tak ďaleko. Myslím na, resp. napadajú mi teraz tie Ficove veľkohubé vyhlásenia a jeho smiešne gestá, ako to trhal rozpočet našej vlády. No to je skutočne na smiech. Na druhej strane prednedávnom teda dokázal, keď Ľuda Kaníka porovnával s vrecom zemiakov, a následne pán Maňka dokázal pomaly nemožné, že aký je premiér tejto krajiny kecálek. A presne taký je aj rozpočet a opäť len dokazuje, že socáni šetriť nevedia. Posledná poznámka k tomu SPP, som rád, že si sa toho dotkol. Plánujem k tomu sa viac vyjadriť a hlbšie v mojom vystúpení preto, lebo najväčší tunelár SPP bol práve Robert Fico, a myslím si, že tie čísla to budú jasne dokazovať. Veľmi pekne ďakujem.
Horváthová, Eva, poslankyňa NR SR (2014-10-21):
Ďakujem pekne. Ja by som sa, pán poslanec Přidal, dotkla jednej argumentácie, ktorú ste tam hovorili o tom, že sa pozatvárajú všetky školské bufety a že stratí zamestnanie niekoľko zamestnancov. Ja som ešte zatiaľ sa nevyjadrila k tomuto zákonu. Rada by som vystúpila potom v ústnej rozprave, kde tak komplexnejšie poviem môj pohľad na to. Ja som pani podpredsedníčku parlamentu na zdravotnom výbore podporila v jej myšlienke. Páči sa mi, že otvorila tú tému, páči sa mi, že sme začali o tom hovoriť, už sme mali hovoriť o tom dávnejšie. Pretože tak ako ju, aj mňa trápi, že robíme nejaké všeobecné sami sebe záväzky, Národný program podpory zdravia, ktorý má určité body, ktoré musíme spĺňať, chceme znížiť detskú obezitu, ale keď príde na konkrétne veci, tak buď ich nenavrhujeme, alebo ich nevieme navrhnúť, alebo ich nerealizujeme v praxi. Čiže toto ja vnímam ako človek, ktorý sa venuje verejnému zdravotníctvu, ako za veľký hendikep, a preto vítam túto jej iniciatívu. Avšak nemôžem súhlasiť, podobne ako môj predrečník pán poslanec Hlina, s vašou argumentáciou. Pretože, a ten istý list som dostala aj ja a tak isto som si ho prečítala, musím povedať, že istým spôsobom ma zaujal. Ale argumentovať tým, že však prídu bufetári o svoje zamestnanie, sa mi zdá úplne scestné, úplne prízemné. Pretože si nemyslím že je to pravda. A je pravda, že máme istý systém nastavenia školských bufetov. Zriadili sa, mali možnosť niečo predávať a teraz im do toho zasahujeme. Neviem, či to je správna cesta. Podľa mňa nie. Predstavím vám takú svoju ideu, asi ako by som ja toto riešila, keďže sa, ešte raz zopakujem, stotožňujem s týmto obmedzovaním určitých typov potravín v bufetoch, ale trošku možno iným spôsobom. A pokiaľ sa dajú určité obmedzenia, každý bufetár, ktorý chce prevádzkovať, tak si nájde možnosť, aké potraviny poskytne deťom tak, aby boli zaujímavé, aby si ich deti kúpili, aby ich tam prilákal a nemusel bufet zatvoriť. Ďakujem.
Číž, Miroslav, doterajší podpredseda NR SR (2010-07-08):
Pán poslanec Radoslav Procházka.
Kazda, Radovan, poslanec NR SR (2022-09-22):
Ďakujem. Vážené panie poslankyne, vážení páni poslanci, poviem na začiatok, že nemám zásadné výhrady voči skrátenému legislatívnemu konaniu v tomto prípade, pretože to aj na výbore bolo celkom jasne teda oboznámené alebo objasnené, že áno, v tomto prípade by mohli hroziť vážne hospodárske škody napríklad pre subjekty, ktoré spadajú vlastne pod štát, v prípade teda tých rastúcich cien energií. Skôr teda by som mal možno otázku na pána ministra, že teraz ten aktuálny trend, čo sa týka jednak cien elektriny, jednak cien plynu, palív a takisto aj zásob plynu, ktoré máme, vzbudzuje také, nazval by som to, že možno relatívne, pomerne optimistické očakávania ohľadom najbližších mesiacov a chcel som možno sa spýtať pána ministra, že teda určite sledujete vývoj cien elektriny a ďalších týchto komodít, že či očakávate, že naozaj nastane takýto krízový variant, pre ktorý by teda bolo potrebné nejak veľmi významne, zásadne zasahovať do trhu a do trhových cien, na čo teda nadväzuje práve to skrátené legislatívne konanie. Ďakujem.
Kollár, Boris, predseda NR SR (2022-10-18):
Prosím, prezentujme sa a hlasujeme. (Hlasovanie.) Prítomných 129 poslancov, za 39, proti 30, zdržalo sa 58, nehlasovali 2. Ani tento návrh sme neschválili.
Gašpar, Tibor, podpredseda NR SR (2024-10-02):
Ďakujem. Ďalší v poradí je pán poslanec Sabo.
Číž, Miroslav, podpredseda NR SR (2015-03-18):
Ďakujem. Faktické poznámky, pán poslanec Huba. Ak je to všetko, uzatváram možnosť prihlásiť sa s faktickou poznámkou. Máte slovo, pán poslanec.
Danko, Andrej, predseda NR SR (2019-05-14):
Ďakujem pani poslankyni. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Štarchoňovi. Nech sa páči.
Bugár, Béla, podpredseda NR SR (2016-09-09):
Pán poslanec Číž.
Mihál, Jozef, poslanec NR SR (2017-10-11):
Ďakujem, pán predsedajúci. Sťahujem svoj pozmeňujúci návrh, ktorý som predložil ku tlači 650.
Kavecká, Monika, poslankyňa NR SR (2023-06-21):
Ďakujem veľmi pekne za slovo a ďakujem aj za tú faktickú teda. Budem krátka, aby som teda nezdržiavala čas a urobím kompromis, že to dám úplne teda na polovicu, keď som sa už neskoro prihlásila. Marek, zhodnotil si to vecne, pragmaticky, s dátami, s príkladmi z praxe okolitých krajín vyspelej Európy, no nepomáha, pretože keď niekto na jednej strane vždy vyžaduje fakty, dáta, jednotlivé položky mať zaradené vecne, procesne, a iba vtedy v podstate niečo uzná, ale teraz ani toto sa neuznáva. Uznávajú sa len emócie, vášne a nejaké také zbožné priania a útoky. Takže myslím si, že tvoja rozprava bola skvelá, pretože to zabralo. Ďakujem.
Hlina, Alojz, poslanec NR SR (2023-10-25):
Sľubujem. (Potlesk.)
Žiga, Peter, podpredseda NR SR (2024-01-18):
Pani poslankyňa Nash.